สวัสดีค่ะ เราฝังยาคุมกำเนิดมาได้1ปีกว่าแล้วค่ะ มีอะไรกับแฟนแล้วหลั่งในค่ะช่วงเดือนที่แล้วแต่ ปจด.ก็มา3รอบ มาแบบกะปิบกะปอยผ่านมา1เดือนอยู่ดีๆก็มีอาการอาเจียนออกมาหนักมากแต่ยังมีเลือดติด กกน.อยู่บ้าง แบบนี้ท้องหรือป่าวคะ
สวัสดีค่ะ ผลข้างเคียงของยาฝังคุมกำเนิดนั้น ประมาณ 1 ใน 5 ราย จะไม่มีประจำเดือนมา อีกประมาณ 1 ใน 5 ราย จะมีเลือดประจำเดือนมาบ่อย มาปริมาณมาก หรือเลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาห่างขึ้นหลังจาก 3 เดือนไปแล้ว และที่พบได้บ่อยคือประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆ ซึ่งอาการก็มักจะดีขึ้น หลังฝังไปซักระยะ แต่อาจนานเป็นปีได้ดังนั้น การมีเลือดมาบ่อย และมาแบบกะปริดกะปรอยในช่วง 1 เดือนที่ผ่านมาดังกล่าว ถือเป็นผลข้างเคียงของยาฝังที่สามารถพบได้ ซึ่งไม่น่าเกิดจากการตั้งครรภ์ เพราะยาฝังคุมกำเนิดนั้นถือว่ามีประสิทธิภาพดีมาก โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05%สำหรับอาการอาเจียนนั้น ก็ไม่ได้เป็นอาการเฉพาะที่เกิดจากการตั้งครรภ์เท่านั้น โดยมีได้หลายสาเหตุ เช่น อาหารเป็นพิษ กระเพาะอาหารอักเสบ เมารถ เมาเรือ ผลข้างเคียงจากยาต่างๆ รวมถึงเครื่องดื่มที่มีแอลกอฮอล์ หรืออาจเกิดจากการมีความเครียดและวิตกกังวล เป็นต้นแต่หากกังวลว่าจะมีการตั้งครรภ์หรือไม่ อาจลองตรวจหาการตั้งครรภ์ดูก็ได้ค่ะ